
[bookmark: TextBodyBegin]Európsky parlament,
–	so zreteľom na konečnú ročnú účtovnú závierku Agentúry na podporu orgánu BEREC (Úrad BEREC) za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:1], [1:  	Ú. v. EÚ C, C/2023/594, 27.10.2023.] 

–	so zreteľom na vyhlásenie o vierohodnosti[footnoteRef:2] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [2:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória agentúre za plnenie rozpočtu za rozpočtový rok 2022 (06180/2024 – C9‑0079/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:3], a najmä na jeho článok 70, [3:  	Ú. v. EÚ L 193, 30.7.2018, s. 1.] 

–	so zreteľom na nariadenie Európskeho parlamentu a Rady (EÚ) 2018/1971 z 11. decembra 2018, ktorým sa zriaďuje Orgán európskych regulátorov pre elektronické komunikácie (BEREC) a Agentúra na podporu orgánu BEREC (Úrad BEREC), ktorým sa mení nariadenie (EÚ) 2015/2120, a ktorým sa zrušuje nariadenie (ES) č. 1211/2009[footnoteRef:4], a najmä na jeho článok 28, [4:  	Ú. v. EÚ L 321, 17.12.2018, s. 1.] 

–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady[footnoteRef:5] (EÚ, Euratom) 2018/1046, a najmä na jeho článok 105, [5:  	Ú. v. EÚ L 122, 10.5.2019, s. 1.] 

–	so zreteľom na článok 100 a prílohu V k rokovaciemu poriadku,
–	so zreteľom na správu Výboru pre kontrolu rozpočtu (A9-0123/2024),
1.	udeľuje riaditeľovi Agentúry na podporu orgánu BEREC (Úrad BEREC) absolutórium za plnenie rozpočtu agentúry za rozpočtový rok 2022;
2.	uvádza svoje poznámky v priloženom uznesení;
[bookmark: _GoBack]3.	poveruje svoju predsedníčku, aby postúpila toto rozhodnutie a uznesenie, ktoré je jeho neoddeliteľnou súčasťou, riaditeľovi Agentúry na podporu orgánu BEREC (Úrad BEREC), Rade, Komisii a Dvoru audítorov a aby zabezpečila ich uverejnenie v Úradnom vestníku Európskej únie (v sérii L).

2. Rozhodnutie Európskeho parlamentu z 11. apríla 2024 o účtovnej závierke Agentúry na podporu orgánu BEREC (Úrad BEREC) za rozpočtový rok 2022 (2023/2141(DEC))
Európsky parlament,
–	so zreteľom na konečnú ročnú účtovnú závierku Agentúry na podporu orgánu BEREC (Úrad BEREC) za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:6], [6:  	Ú. v. EÚ C, C/2023/594, 27.10.2023.] 

–	so zreteľom na vyhlásenie o vierohodnosti[footnoteRef:7] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [7:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória agentúre za plnenie rozpočtu za rozpočtový rok 2022 (06180/2024 – C9‑0079/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:8], a najmä na jeho článok 70, [8:  	Ú. v. EÚ L 193, 30.7.2018, s. 1.] 

–	so zreteľom na nariadenie Európskeho parlamentu a Rady (EÚ) 2018/1971 z 11. decembra 2018, ktorým sa zriaďuje Orgán európskych regulátorov pre elektronické komunikácie (BEREC) a Agentúra na podporu orgánu BEREC (Úrad BEREC), ktorým sa mení nariadenie (EÚ) 2015/2120, a ktorým sa zrušuje nariadenie (ES) č. 1211/2009[footnoteRef:9], a najmä na jeho článok 28, [9:  	Ú. v. EÚ L 321, 17.12.2018, s. 1.] 

–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady[footnoteRef:10] (EÚ, Euratom) 2018/1046, a najmä na jeho článok 105, [10:  	Ú. v. EÚ L 122, 10.5.2019, s. 1.] 

–	so zreteľom na článok 100 a prílohu V k rokovaciemu poriadku,
–	so zreteľom na správu Výboru pre kontrolu rozpočtu (A9-0123/2024),
1.	schvaľuje účtovnú závierku Agentúry na podporu orgánu BEREC (Úrad BEREC) za rozpočtový rok 2022;
2.	poveruje svoju predsedníčku, aby postúpila toto rozhodnutie riaditeľovi Agentúry na podporu orgánu BEREC (Úrad BEREC), Rade, Komisii a Dvoru audítorov a aby zabezpečila jeho uverejnenie v Úradnom vestníku Európskej únie (v sérii L).


3. Uznesenie Európskeho parlamentu z 11. apríla 2024 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Agentúry na podporu orgánu BEREC (Úrad BEREC) za rozpočtový rok 2022 (2023/2141(DEC))
Európsky parlament,
–	so zreteľom na svoje rozhodnutie o absolutóriu za plnenie rozpočtu Agentúry na podporu orgánu BEREC (agentúra) za rozpočtový rok 2022,
–	so zreteľom na článok 100 a prílohu V k rokovaciemu poriadku,
–	so zreteľom na správu Výboru pre kontrolu rozpočtu (A9-0123/2024),
A.	keďže podľa výkazu príjmov a výdavkov[footnoteRef:11] bol konečný prijatý rozpočet agentúry za rozpočtový rok 2022 na úrovni 7 428 456 EUR, čo v porovnaní s rokom 2021 predstavuje zvýšenie o 1,19 %; keďže rozpočet agentúry pochádza najmä z rozpočtu Únie; [11:  	Ú. v. EÚ C 119, 31.3.2023, s. 11.] 

B.	keďže Dvor audítorov vo svojej správe o overení ročnej účtovnej závierky agentúry za rozpočtový rok 2022 (ďalej len „správa Dvora audítorov“) vyhlásil, že získal primeranú istotu o tom, že ročná účtovná závierka agentúry je spoľahlivá a že príslušné operácie sú zákonné a správne;
C.	keďže pokiaľ ide o sektor verejného obstarávania agentúry, za rok 2022 neboli nahlásené žiadne problémy vyžadujúce nápravné opatrenia, ani žiadne prebiehajúce alebo nevykonané nápravné opatrenia z auditov a hodnotení z predchádzajúcich rokov;
D.	keďže pokiaľ ide o systémy vnútornej kontroly agentúry, za rok 2022 neboli nahlásené žiadne problémy vyžadujúce nápravné opatrenia, ani žiadne prebiehajúce alebo nevykonané nápravné opatrenia z auditov a hodnotení z predchádzajúcich rokov;
Rozpočtové a finančné riadenie
1.	s uspokojením konštatuje, že úsilie o monitorovanie rozpočtu v priebehu rozpočtového roka 2022 prinieslo mieru plnenia rozpočtu na úrovni 99,99 % v prípade viazaných rozpočtových prostriedkov konečného prijatého rozpočtu na daný rok, čo predstavuje zvýšenie o 0,02 % v porovnaní s rokom 2021; víta, že miera plnenia rozpočtu sa pohybuje nad hranicou 95 %, ktorú stanovila správna rada; poznamenáva, že miera plnenia platobných rozpočtových prostriedkov v bežnom roku bola 82,78 %, čo v porovnaní s rokom 2021 predstavuje zvýšenie o 13,44 %;
Výkonnosť
2.	poznamenáva, že agentúra používa kľúčové ukazovatele výkonnosti (ďalej len „KPI“) na hodnotenie výsledkov dosiahnutých v súvislosti s jej cieľmi, okrem iného aj v oblasti podpory pracovných skupín, komunikačných činností, centralizovaných financií a verejného obstarávania a riadenia ľudských zdrojov; poznamenáva, že väčšina cieľov bola dosiahnutá, odporúča však zaoberať sa KPI, ktoré zostávajú nesplnené alebo napredujú pomalšie, než sa očakávalo (napr. zlepšenie procesu úhrad prostredníctvom nástroja Advanced Gateway for Meetings (AGM), podpísanie zmluvy na podporu vypracovania „Stratégie Úradu BEREC v oblasti IKT 2022 – 2025“); odporúča, aby agentúra pravidelne dolaďovala kľúčové ukazovatele výkonnosti s cieľom optimalizovať svoju výkonnosť;
3.	víta skutočnosť, že agentúra naďalej poskytovala vysokokvalitnú administratívnu a odbornú podporu rade regulačných orgánov Úradu BEREC, sieti kontaktných miest Úradu BEREC, verejným poradám, pracovným skupinám Úradu BEREC vrátane pracovných skupín ad hoc a poradnej skupine Úradu BEREC;
4.	víta skutočnosť, že ukrajinský telekomunikačný regulačný orgán NCEC bol prijatý do agentúry ako člen bez hlasovacích práv;
Efektívnosť a zisky
5.	konštatuje, že opatrenia na dosiahnutie zvýšenia efektívnosti v roku 2022 boli zamerané na tieto hlavné oblasti: centralizácia niektorých funkcií, verejné obstarávanie, zvýšenie efektívnosti dosiahnuté zvýšeným využívaním IT aplikácií Komisie alebo zavedením nových aplikácií a využívanie externých zdrojov na kompenzáciu chýbajúcich personálnych kapacít alebo na úlohy technickej a pomocnej povahy;
6.	poznamenáva, že v oblasti verejného obstarávania v roku 2022 agentúra pokračovala vo využívaní medziinštitucionálnych postupov verejného obstarávania a zapojila sa do siedmich medziinštitucionálnych postupov verejného obstarávania, čo viedlo k uzavretiu šiestich rámcových zmlúv v sledovanom období;
7.	víta zvýšenie efektívnosti dosiahnuté vyšším využívaním alebo zavedením ďalších IT aplikácií Komisie; poznamenáva, že v roku 2022 agentúra v plnej miere zaviedla a aktívne využívala najmä všetky základné moduly systému Sysper2, napr. riadenie identity, riadenie organizácie, riadenie osobných údajov, pracovné podmienky, riadenie talentov a riadenie dokumentov, a tri z voliteľného súboru modulov, napr. pružný pracovný čas, telepráca a individuálne práva;
8.	konštatuje, že agentúra funguje od svojho zriadenia s nedostatkom ľudských zdrojov na niektorých pracovných miestach; berie na vedomie, že agentúra kompenzuje niektoré kapacitné obmedzenia, ak je to možné, uprednostňuje využívanie služieb, ktoré ponúka Komisia a iné agentúry Únie ako primárne riešenie; poznamenáva, že tento prístup zahŕňa využívanie služieb, ktoré poskytuje Úrad Komisie pre správu a úhradu individuálnych nárokov (PMO) a tím reakcie na núdzové počítačové situácie v inštitúciách, orgánoch a agentúrach Únie (CERT-EU) v oblasti IT a bezpečnosti; víta skutočnosť, že agentúra veľmi úspešne spolupracuje s Úradom Európskej únie pre duševné vlastníctvo v oblasti IT, čo zahŕňa hosting, vývoj IT, obnovu po havárii, vývoj nového návrhu webovej stránky agentúry a ďalšie IT služby;
9.	pripomína dôležitosť zvýšenia digitalizácie úradu, pokiaľ ide o jeho vnútornú prevádzku a riadenie, ale aj zámer urýchliť digitalizáciu postupov; zdôrazňuje, že je potrebné, aby bol inštitút v tejto súvislosti naďalej aktívny s cieľom zabrániť digitálnej priepasti medzi agentúrami; upozorňuje však na potrebu prijať všetky potrebné bezpečnostné opatrenia, aby sa zabránilo akémukoľvek ohrozeniu online bezpečnosti spracúvaných informácií, trvať na potrebe posilnenia boja proti kybernetickým útokom alebo pokusom o infiltráciu, ktoré pochádzajú najmä z Ruska alebo Číny;
Personálna politika
10.	konštatuje, že k 31. decembru 2022 plán pracovných miest obsahoval 16 dočasných zamestnancov povolených v rámci rozpočtu Únie (rovnaký počet povolených pracovných miest ako v roku 2021); konštatuje, že okrem toho v roku 2022 pracovalo pre agentúru 19 zmluvných zamestnancov, 8 vyslaných národných expertov a 10 dočasných zamestnancov a konzultantov;
11.	víta úsilie agentúry o zosúladenie jej fungovania so zásadami spoločného vyhlásenia Európskeho parlamentu, Rady Európskej únie a Európskej komisie z 19. júla 2012 o decentralizovaných agentúrach vrátane očakávanej minimálnej kritickej veľkosti;
12.	poznamenáva, že hlavnou výzvou v oblasti personálnej politiky bola vysoká fluktuácia zamestnancov, ktorá v roku 2022 vzrástla na 16,3 % v porovnaní so 4,6 % v roku 2021 a 5,4 % v roku 2020; berie na vedomie, že prudký nárast fluktuácie zamestnancov sa dotkol najmä administratívneho a finančného oddelenia; poznamenáva, že s cieľom obsadiť voľné pracovné miesta a zabezpečiť zamestnancov s novými kompetenciami potrebnými pre agentúru a jej administratívu v roku 2022 agentúra začala výberové konania na obsadenie piatich voľných pracovných miest (jedno miesto dočasného zamestnanca a štyri miesta zmluvných zamestnancov), na ktoré nemala vhodné zoznamy náhradníkov, zatiaľ čo na zvyšné tri voľné pracovné miesta agentúra zabezpečila rýchly nábor zo svojich zoznamov aktívnych náhradníkov; žiada však agentúru, aby analyzovala dôvody vysokej fluktuácie zamestnancov a podnikla potrebné kroky na to, aby sa jej v budúcnosti zabránilo, a aby o tom informovala orgán udeľujúci absolutórium;
13.	oceňuje iniciatívy agentúry na zlepšenie podmienok pracovného a súkromného života zamestnancov vrátane právneho poradenstva v súkromných záležitostiach, finančnej podpory pre materské školy, školného pre medzinárodné školy, jazykových kurzov, tovaru oslobodeného od DPH pre vyslaných národných expertov, úvodného programu pre novoprijatých zamestnancov a pomoci pre rodinných príslušníkov, ktorí sa usadili v Lotyšsku, pričom niektoré z nich sa uskutočnili v spolupráci s lotyšskými orgánmi;
14.	víta skutočnosť, že v roku 2022, ako aj v roku 2021 bola v rámci zamestnancov dosiahnutá celková rodová rovnováha, pričom 52 % zamestnancov tvorili ženy a 48 % muži; trvá na zintenzívnení úsilia o zachovanie primeranej rodovej rovnováhy medzi zamestnancami agentúry; uznáva, že agentúra má len tri pozície stredného manažmentu a že aj v strednom manažmente bola dosiahnutá prijateľná rodová rovnováha, keď v ňom pôsobila jedna žena a dvaja muži;
15.	konštatuje, že agentúra má politiku v oblasti ochrany ľudskej dôstojnosti a predchádzania psychickému a sexuálnemu obťažovaniu a že agentúra je súčasťou medziagentúrnej pracovnej skupiny dôverných poradcov; so záujmom očakáva ich správu a odporúčania; konštatuje, že v roku 2022 neboli nahlásené žiadne prípady obťažovania, a nabáda agentúru, aby pokračovala v práci na predchádzaní prípadom aj v budúcnosti a rozvíjala ju;
16.	vyjadruje poľutovanie nad tým, že agentúra neprijala „Chartu rozmanitosti a začlenenia“, ktorej cieľom je podporovať rovnaké zaobchádzanie a príležitosti bez ohľadu na pohlavie, rasu, farbu pleti, etnický alebo sociálny pôvod, genetické vlastnosti, jazyk, náboženstvo alebo vieru, politické alebo iné názory, príslušnosť k národnostnej menšine, majetok, narodenie, zdravotné postihnutie, vek alebo sexuálnu orientáciu; pripomína, že jedným z cieľov charty je dosiahnuť v krátkodobom až strednodobom horizonte aspoň 40 % nedostatočne zastúpeného rodu v strednom manažmente; berie na vedomie odpoveď agentúry na štandardizovaný dotazník o absolutóriu; domnieva sa, že nepárny počet pre kategóriu vyšších manažérov a stredných manažérov nebráni prijatiu charty; nabáda agentúru, aby chartu prijala a aktívne sa zúčastňovala na iniciatívach, ktoré podporujú rozmanitosť a začlenenie na pracovisku;
17.	víta skutočnosť, že agentúra v roku 2022 pokračovala vo svojom programe stáží; konštatuje, že do agentúry vstúpilo celkovo 7 stážistov a 15 stážistov sa zúčastnilo na programe stáží agentúry;
Prevencia, riešenie konfliktov záujmov a transparentnosť
18.	konštatuje, že agentúra na svojom webovom sídle zverejňuje životopisy a vyhlásenia o konfliktoch záujmov členov správnej rady;
19.	berie na vedomie skutočnosť, že štatutárni zamestnanci, vyslaní národní experti, stážisti a dočasní zamestnanci musia pred nástupom do funkcie v agentúre predložiť vyhlásenie o záujmoch, ktoré následne pred schválením pridelenia preskúma menovací orgán alebo riaditeľ; ďalej poznamenáva, že zamestnanci musia toto vyhlásenie počas zamestnania pravidelne aktualizovať, aby riešili všetky situácie konfliktu záujmov ad hoc, a musia agentúru aktívne informovať o všetkých externých aktivitách, pracovných záväzkoch počas osobného voľna, uchovávaní darov, zamestnaní manželov a potenciálnych konfliktoch prostredníctvom publikácií alebo prejavov; poznamenáva, že pri skončení pracovného pomeru sú štatutárni zamestnanci a stážisti povinní oznámiť agentúre svoje plánované budúce pracovné záväzky v stanovenom časovom rámci po skončení pracovného pomeru;
20.	berie na vedomie skutočnosť, že riaditeľ agentúry prijal oznámenie o riadení konfliktov záujmov zamestnancov počas výberu a náboru, v ktorom sa vyžaduje, aby zamestnanci oznámili akékoľvek pracovné/osobné vzťahy s uchádzačmi bez ohľadu na to, či tento vzťah predstavuje konflikt záujmov alebo nie; ďalej poznamenáva, že zamestnanci by mali takisto uviesť, či môžu alebo nemôžu zachovať nestrannosť; poznamenáva, že po zverejnení mien uchádzačov musia členovia výberovej komisie predložiť vyhlásenie o konflikte záujmov v súlade s uvedeným oznámením, ako aj s usmerneniami o predchádzaní a riadení konfliktov záujmov zamestnancov zapojených do postupov výberu, náboru alebo reklasifikácie v agentúre;
21.	berie na vedomie, že správna rada prijala stratégiu agentúry na boj proti podvodom na roky 2023 – 2025, ktorej cieľom je zlepšiť odhaľovanie, sankcionovanie podvodov a predchádzanie podvodom a bojovať proti akýmkoľvek iným nezákonným činnostiam, ktoré môžu mať vplyv na jej finančné záujmy; víta, že agentúra nasadila do výroby etické moduly v systéme Sysper, ktoré zahŕňajú vyhlásenie o konflikte záujmov, vyhlásenie o daroch alebo pohostinstve, vyhlásenie o zverejnení, žiadosť o povolenie externej činnosti, žiadosť o externú činnosť počas dovolenky z osobných dôvodov, vyhlásenie o zamestnaní manžela/manželky;
22.	pripomína, že je dôležité, aby sa agentúra viac zviditeľnila v médiách, na internete a v sociálnych médiách s cieľom informovať občanov o svojej práci;
Ďalšie pripomienky
23.	poznamenáva, že od februára 2022 začala agentúra používať nástroj Komisie na riadenie verejného obstarávania (Public Procurement Management Tool – PPMT), ktorý ďalej zefektívnil jej procesy verejného obstarávania a zabezpečuje používanie najnovších vzorov a najlepších postupov Komisie v každom kroku procesu;
24.	berie na vedomie, že na zvýšenie kybernetickej bezpečnosti a ochrany digitálnych záznamov, ktoré má agentúra v držbe, využíva dvojfaktorovú autentifikáciu, firewally webových aplikácií, automatizované zálohovanie, šifrovanie (ak je to možné) a pravidelné testy obnovy systémov, ktoré sú kriticky dôležité pre kontinuitu činností; ďalej poznamenáva, že agentúra okrem toho využíva softvérovú ochranu zariadení koncových používateľov, ako sú prenosné počítače a mobilné telefóny, a služby v oblasti bezpečnosti IKT, ktoré poskytuje CERT-EU;
25.	víta úsilie agentúry prioritne riešiť nové právne predpisy, ktorými sa stanovujú opatrenia v oblasti kybernetickej bezpečnosti v inštitúciách, orgánoch, úradoch a agentúrach Únie; so znepokojením berie na vedomie možnú neprimeranú záťaž nariadenia o kybernetickej bezpečnosti pre malé agentúry, ako je Úrad BEREC, ktorá by mohla ohroziť dodržiavanie predpisov; vyzýva Komisiu, aby túto skutočnosť zohľadnila v budúcich programových cykloch;
26.	víta skutočnosť, že správna rada agentúry stanovila certifikáciu EMAS ako cieľ na nasledujúce tri roky; je si vedomý, že agentúra začala internú prípravu na certifikáciu, ktorá zahŕňa ďalšie aktualizácie výpočtu uhlíkovej stopy agentúry, účasť na twinningovom projekte siete ekologických agentúr EÚ a iné;
27.	s uznaním víta účasť ukrajinského národného regulačného orgánu na každodennej činnosti agentúry; oceňuje, že agentúra a jej členovia vytvorili rámec spolupráce na riešenie výziev v oblasti pripojenia a pripravili pôdu na harmonizáciu ukrajinských predpisov v oblasti elektronických komunikácií s európskym telekomunikačným rámcom; ďalej oceňuje, že na základe údajov, ktoré agentúra zozbierala od subjektov z Únie a Ukrajiny o uplatňovaných maloobchodných opatreniach, bolo dohodnuté spoločné vyhlásenie, ktorým sa vytvoril stabilný rámec na pomoc ľuďom utekajúcim pred vojnou na Ukrajine, aby mohli zostať v spojení so svojimi rodinami a priateľmi doma a zachovať si prístup k informáciám;
28.	oceňuje úsilie agentúry v roku 2022 o zvýšenie informovanosti verejnosti o jej mandáte a práci v Lotyšsku prostredníctvom malých komunikačných iniciatív, ako je napríklad prijatie návštevy študentov Rižskej univerzity Stradins, podpora partnerstva, ktoré zlepšuje ich porozumenie agentúram EÚ, najmä v Lotyšsku, účasť na podujatí naživo vysielanom pri príležitosti Dňa Európy v Lotyšsku, ktoré zorganizovalo zastúpenie Európskej komisie v tejto krajine, a ďalšie podujatia; vyzýva agentúru, aby naďalej pracovala na svojom zviditeľňovaní, najmä v hostiteľskom členskom štáte;
29.	víta skutočnosť, že miestne kancelárie Európskeho parlamentu a Komisie v Rige a agentúra sa spojili s cieľom spolupracovať na vytvorení spoločného Domu Európy, ktorý bude „domom“ všetkých inštitúcií Únie a agentúry v Lotyšsku;
°
°	°
30.	pokiaľ ide o ďalšie poznámky prierezovej povahy, ktoré sú súčasťou rozhodnutia o absolutóriu, odvoláva sa na svoje uznesenie z 11. apríla 2024[footnoteRef:12] o výkonnosti, finančnom hospodárení a kontrole agentúr. [12:  	Prijaté texty, P9_TA(2024)0280.] 

